Някъде между 1ви и 5ти век след Христа,
хиндуисткият мъдрец Патанджали започнал да записва древните медитативни традиции,
които се практикували из Индия.
Той записал техники, древни почти колкото самата индийска цивилизация,
в 196 наръчника, наречени Йога Сутри.
Тези текстове определят йогата като ограничаване на ума
от фокусиране върху външни обекти,
с цел да достигне състояние на чиста осъзнатост.
През годините, йогата започва да включва някои елементи
от гимнастиката и дори борбата.
Днес, има разнообразни подходи към модерната йога -
макар че повечето включват трите основни елемента от практиката на Патанджали:
позата, дихателни упражнения и духовни мисли.
Вярва се, че този микс от физически и умствени упражнения
има уникални ползи за здравето.
Като подобряване на силата и гъвкавостта,
подпомага дейността на сърцето и белите дробове
и подобрява психологическото благосъстояние.
Но какво казват съвременните проучвания относно ползите
на тази древна традиция?
Въпреки опитите на много изследователи
е трудно да се направят точни изводи за ползите от йога.
Нейната уникална комбинация от дейности затруднява определянето
кой компонент допринася за конкретна здравословна полза.
Освен това, изследванията за йогата са често върху малки извадки,
които нямат нужното разнообразие
и разчитат на самоотчитане, което прави резултатите неточни.
И все пак, има някои ползи,
които имат по-стабилна научна обосновка от други.
Нека започнем с гъвкавостта и силата.
Когато огъваме тялото в йога пози,
разтягаме много мускулни групи.
В краткосрочен план, разтягането може да промени водното съдържание на тези мускули
лигаменти и сухожилия и да ги направи по-гъвкави.
С времето, редовното разтягане стимулира стволови клетките,
които се превръщат в нови мускулни тъкани
и други клетки, които създават еластичен колаген.
Редовното разтягане намаля естествения рефлекс на тялото
да ограничава мускулите,
което подобрява търпимостта към болка от изключителна гъвкавост.
Учените не са открили дали някой вид йога
подобрява гъвкавостта повече спрямо другите,
така че не е ясно влиянието на конкретни пози.
Но както други слабо натоварващи упражнения,
йогата подобрява формата и гъвкавостта при здравото население.
Освен това е доказано, че практиката е много силно средство за терапия.
В изследвания включващи пациенти с разнородни мускулно-скелетни заболявания,
йогата е по-полезна в намаляването на болката и подобряване на подвижността,
от други слабо натоварващи упражнения.
Включването на йога към други упражнения може да подобри силата
и гъвкавостта за сложни за лечение състояния, като хронични болки в кръста
ревматоиден артрит и остеопороза.
Йогата като комбинация от физически упражнения и контролирано дишане
има доказани терапевтични свойства за здравето на белите дробове.
Белодробни болести като хроничен бронхит, белодробен емфизем и астма
свиват пътищата, които носят кислород
и отслабват мембраната, която пренася кислорода в кръвта.
Но дихателните упражнения като тези в йогата
отпускат мускулите, които свиват тези пътища
и подобряват разпространението на кислород.
Увеличаването на кислорода в кръвта е особено полезно
за хора със слаби мускули на сърцето,
имащи проблеми с доставянето на достатъчно кислород из тялото.
А за тези със здраво сърце,
дихателните практики намалят кръвното налягане и понижават риска
от сърдечно-съдови заболявания.
Най-признаваната полза от йогата е тази, която най-трудно се доказва:
психологическите ползи.
Въпреки дългогодишните асоциации между йога и психическото благосъстояние,
има малко еднозначни доказателства как тя влияе на психическото здраве.
Едно от основните твърдения е,
че йогата подобрява симптомите на депресия и безпокойство.
Но понеже диагностицирането на тези заболявания варира доста,
както и определянето на техния произход и сериозност,
трудно е да се измери ефекта на йогата върху тях.
И все пак, има доказателства,
че йогата помага за намаляване симптомите на стреса
също както и медитацията и отпускането.
Изследванията на ефектите на йогата продължават.
В бъдеще трябват по-обширни изследвания, включващи разнообразни участници,
за да преценим как влияе йогата на хората с инфаркт, рак,
когнитивни умения и т.н.
Засега, йога може да продължи древната си традиция
като начин за упражнение, размисъл и разпускане.